**2. GAIA**

* **Zenbait kontzeptu:**

**-Filologia:** testuen azterketa.

**-Paleografia:** Idazkeren azterketa. Hala ere, material bigunetako idazkeren azterketa soilik izendatzeko erabiltzen da zenbaitetan, gogorren kasuan **epigrafia** erabiltzen delarik.

**-Kodikologia:** liburuen alde materiala aztertzen du.

**-Bibliografia materiala:** inprimatuen alde materiala aztertzen du.

* **Idazkeraren hastapenak:**

**-Mesopotamia**: Tigris eta Eufrates ibaien artean kokatzen ziren. Irudiak erabiltzen hasi ziren lehendabizi, **logogramak,** baina garatzen joan ziren einean, jatorrizko irudietatik urrundu eta alfabeto bat garatu zuten. Erabiltzen zuten idazkerari **kuniformea** esaten zaio: buztin zati bigunetan markak egiten zituzten eta gero lehortzen utzi. Buztinezko taulatxoak bi aldetatik idazten ziren eta famatuena **Hammurabi kodea** da.

**-Txina:** k.a. III. milurteko inguruan hasi ziren idazten. Hasieran, hezurrak eta dordoka oskolak erabiltzen zituzten, baina gero egurrezko taulatxoak erabiltzen hasi ziren. Taulatxoetan, eskuineko goiko angeluan hasten zen idazten, goitik behera eta zutabeak eskuinetik ezkerrera antolatuz. Halako gutxi gelditzen dira errege batek gehienak erre baitzituen. Taulatxoen ondoren, seta erabiltzen hasi ziren.

**-Iberiar Penintsula:**  iberiarrek, hau da, erromatarren aurretik penintsulan bizi ziren herriek, idazkera **paleoiberiarra** erabiltzen zuten eta I. menderako desagertu zen. Asko idazten zuten brontzean.

* **Papiroa, pergaminoa eta papera**

-**Papiroa:** landarearen zurtoina xafla finetan moztu, ondoan ipini eta perpendikularki elkarren ondoan ipintzen dira. Gero, erretxinaz pegatzen dira, zanpatu eta lehortzen uzten da. Horren emaitza da papiroa.

**-Pergaminoa:** abereen larrua erabiltzen da, sikatzen uzten da, moztu eta forma ematen zaio gero.

**-Papera:** Landare zuntzak (kotoiaren lorea edo kotoiz egindako zuntzak) erabiltzen dira. Ur destilatutan sartzen da eta errota berezi batek nahasten du ore bat eginez. Ore hori marko baten sartzen da, forma emateko eta prentsatu egiten da, abereen larruaren artean sartzen da sikatzeko, eta gero moztu egiten da folioka.

* + Ur marka: heze dagoenean enpresa bakoitzak egiten dion marka.
* **Liburua:** Euskarri fisiko bat da, dokumentu bat edo testu bat (edo gehiago, adibidez sagak, baladak...) gordetzen duena. Ale bat baino gehiago izan ditzake, hau da biderkagarria da, eta iraunkorra izan behar du erlatiboki. Hainbat mota daude:

- **Taulatxoak:** Lauki karratuak dira, buztinezkoak edota egurrezkoak. Taulatxoak elkarren gainean jarri eta sokekin lotzen ziren eta egurrezkoen kasuan, egurraren gainean argizaria jartzen zen.

-**Roiloa** edo **zilindroa:** Zilindroan papiroa edo pergaminoa biltzen da. Erdian hezur bat edo egur zati bat izan dezake. Testua zutabeka garatzen da. Egipton, grezia klasikoan eta erroman erabiltzen ziren. Bi mota daude: bolumena (ezker-eskuin) eta rotuloa (goitik behera).

**-Kodizea:** Gaur egungo liburuaren itxura duen euskarria da. Tapa gogorra du, forratzeko larrua erabiltzen da eta barruan egurra izaten du. Barruko materiala pergaminoa da.

Kodizeak hainbat berrikuntza ekarri zituen: gordetzeko eta erabiltzeko errazagoa da eta Erdi Aroan, marjinak erabiltzen, izenburuak jartzen eta orriak zenbatzen hasi ziren (ez orrialdeak). Gainera, kodizearen amaieran **kolofoia** jartzen hasi ziren (autorea, argitalpen urtea eta non inprimatu den agertzen den atala).

* **Idazkera motak**

**-Larria:** larria, arkaikoa eta lapidarioa. Harri gainean idazten zuten erromatarrek.

**-Etzana:** Egur eta argizari gainean. Hau ere erromatarra.

**-Untziala:** letra xeheak eta larriak konbinatzen ditu. Letrek ontza bat neurtzen dute eta idazkera larritik dator.

**-Semiuntziala:** Batez ere letra xeheak erabiltzen ditu, ontza erdia neurtzen dutenak eta idazkera etzanetik dator.

**-Idazkera karolinjiarra:** Karlo Magnoren erresuman erabili zen. Idazkera mota honetatik abiatzen da idazkera humanista XV. eta XVI. mendeetan (Erasmo).

**-Idazkera rustikoa:** larriaren eta untzialaren tarteko pausoa da. Larria baino borobilduagoa da eta ez da nahitaez harrian erabiltzen. Erromatar inperioaren ondoren erabili zuten.

**-Idazkera gotikoa:** lerro lodien eta finen arteko diferentzia areagotuta eta ertzak markatuta.

* **Idazkera nazionalak**

**-Merobingiarra:** erresuma merobingiarra IV-VIII mendetan egon zen egungo Frantzian. Idazkera honetan letren artean ez dago hutsunerik eta hitzen artean ere gutxi. Semiuntzialetik dator.

**-Lonbarda:** Lonbardian, Italia ipar-ekialdea.

**-Bisigodoa:** Erromatar Inperioa erori ostean Godoak Europa iparraldetik hegoaldera. Ekialdekoei Ostrogodo hots egin zitzaien eta mendebaldekoei berriz, Bisigodo. Azken hauek V-IX mendeen artean egon ziren.

**-Irlandera:** Irlandako fraideek oso ondo zekiten latinez eta V-VI mendeetan zabaldu zuten.

* **Zenbait kontzeptu:**

**-Palinsestoa:** Berridatzitako pergaminoa edo kodizea da. Erdi Aroan existitzen ziren, pergaminoa garestia zenez berrerabili beharra baitzegoen. Oso prozesu luzea eta konplexua da. Paganoen testuak borratu eta latin berantiarrean idazten ziren.

**-Ilustrazioa / miniatura / iluminazioa:** Liburuetan, batez ere kodizeetan, irudiak eta xehetasun apaingarriak testuan sartzeari esaten zaio.

**-Alfabetoa eta silabarioa:** Alfabetoak ikur bat soinu batekin lotzen du, eta silabarioak berriz ikur bat silaba batekin. Silabarioa da, esaterako, japoniera, eta alfabetoa berriz guk erabiltzen duguna.

**-Ideograma / logograma:** ideia bat adierazten duen ikurra.

**-Fe de erratas:** aurreko edizioko akatsak (edo lehen edizioan bertan bukaeran) azaltzen diren atala.

* **Xilografia:**

Idazteko metodo mekanizatu bat da. Molde bat egiten da erliebean, tintaz busti eta papera jartzen da gainean. Hasieran moldea harrizkoa izaten zen eta gerora egurrezkoa. Molde berarekin nahi adina kopia egin daitezke, baina aldioro gauza bera kopiatzen da. XV. mende hasieran hasi ziren Europan erabiltzen, baina k.a. II. menderako asmatua zegoen txinan.

Liburu xilografikoak 40-50 orri baino ez zituzten izaten. Kultura gutxiko jendearentzat zegoen zuzenduta, irudi asko eta testu gutxi baitzuen eta beraz, ez zegoen ondo ikusia. Ez zuen kodizea ordezkatzea lortu. Dena den, beranduago liburu inprimatuetako irudiak egiteko ere xilografia erabili izan da.

* **Tipo mugikorrak:**

XI. mendetiktipo solteakerabiltzen hasi ziren. Ikur bakoitzerako tipo bat egiten zen, hasieran buztinezkoak eta gero metalezkoak. Tipoak elkartzen ziren orrialde bakoitza konposatzeko. Liburua amaitutakoan, tipoak bildu eta beste liburu baterako erabili zitezkeen. Metodo honek ez zuen arrakasta handirik izan Txinan. Arrazoia da txinatarrek ikur gehiegi erabiltzen dutela idazteko, lau edo bost mila ikur desberdin liburu bakoitzeko.

Beranduago, Europan ere tipo mugikorrak asmatu zituen independienteki Gutenbergek, nahiz eta Europako zenbait herrialdetan aitzindari batzuk aipatu ohi diren. Hasierako liburu inprimatuetan letra gotikoa erabiltzen zen, baina gerora **idazkera erromatarra** sortu zen humanistikoa oinarri hartuta.

* **Liburu inprimatua**

Liburu inprimatua kodizeari gailendu zitzaion dituen abantailak direla eta:

-Kodizea eskuz idazten da eta inprimatua tipoen bidez.

-Kodizeek pergaminoa erabiltzen zuten eta inprimatuek papera.

-Kodizeak inprimatuak baino garestiagoak ziren.

* **Inkunableak**

Inprenta asmatu zenetik 1500. urtera arte argitaratuko liburuei deritze. Hainbat ezaugarri dituzte: ez dute taparik; orriak zenbatzen dira ez orrialdeak; ez dute puntuazio markarik eta batzuetan hitz bereizketarik ere ez; ez daukate letra larririk eta hauen ordez hutsune bat uzten da kodizeetan bezela, baina batzuetan iluminatu gabe uzten zen ez baitzen ilustratzailearen eskuetatik pasatzen.

Liburu hauek inprimatzean kodizeak imitatzen saiatzen ziren, hauek garestiagoak baitziren. Honenbestez, inprentaren asmakuntza isilpean gorde zen lehen 20 urteetan. Hala ere, ahalik eta azkarren eta ahalik eta gehien inprimatzen saiatzen zirenez, ez zuten asko zaintzen kalitatea.